كوروش بتنسته آستياگ جنگ مئن شكست بده و اون تاج و تخت بدست باوَره. هرودت اضافا كونه كه كرزوس، ليدي پادشاه كه آستياگ اون زاما بوستي وختي كوروش پيروزي آگاه بوبوسته تصميم گيره به كوروش فرمانروايي فوتورك زنه ولي كوروش اون شكست بدا و شهر سارد، ليدي پايتختَ محاصره و سرانجام به فتح كونه. كوروش ، كرزوس امره به نرمي رفتار و اونه از خو نزديكان بوگود. و ايتا جه خو سرداران اوسي بوگود به يونان شهران. كوروش با اضافا كودن ليدي به خو امپراتوري خو چومانَ بابِل سرزمين دوزانه كه اوضاع آشفته و نابساماني داشتي و خيلي از بابِليان از خوشانه پادشاه كه نبونيد نام داشتي دِله خوشي نَشتيد. كوروش سال 537 پ.م به بابِل فوتورك زنه و ايپچه كله گيفتن امره بابِل فتح كونه. بابِل دورون هم كوروش خوجير كاران زياد بوگود. يهوديان زندان مئن آزادا گوده، بابليان دين احترام بنه، خدايان جاجيگاه چاگود، وختي نبونيد بمرد اونه مراسم شركت و عزاي عمومي اعلام بوگود و خو اعلاميه حقوق بشرَ ايتا استوانه رو بنيويشته.